Oct 19,2016
ఇల్లినాయిస్‌తో తెలంగాణ ఒప్పందం
నవతెలంగాణ, వాణిజ్యవిభాగం: తెలంగాణ, ఇల్లినాయిస్‌ రాష్ట్రాలు కలిసి వివిధ రంగాలలో నైపుణ్యాల సహకారం పంచుకోను న్నాయి. ఈ మేరకు రెండు రాష్ట్రాల మధ్య అవగాహన ఒప్పందం (ఎంఓయూ) కుదిరింది. ఇల్లినాయిస్‌ రాష్ట్రంలోని షికాగోలు జరిగిన ఈ ఒప్పంద కార్యక్రమంలో పరిశ్రమల వాణిజ్య ముఖ్య కార్యదర్శి అరవింద్‌ కుమార్‌, ఇన్నోవేషన్‌ అండ్‌ టెక్నాలజీ కార్యదర్శి, రాష్ట్ర చీఫ్‌ ఇన్‌ఫర్మ్‌మేషన్‌ ఆఫీసర్‌ (సీఓఓ)లు అగ్రిమెంట్‌పై సంతకాలు చేశారు. ఈ కార్యక్రమంలో పరిశ్రమ లు,ఐటీ శాఖ మంత్రి కె.తారకరామారావుతో పాటు భారత కన్సులెట్‌ జనరల్‌ ఆఫ్‌ ఇండియా డాక్టర్‌ అసఫ్‌ సయీద్‌ కూడా పాల్గొన్నారు. ఈ ఒప్పందంలో భాగంగా రెండు రాష్ట్రాలు స్మార్ట్‌ స్టేట్‌ సోల్యూషన్స్‌, ఈ-పాలన, వ్యవస్థాపకత, ఆవిష్కరణలు, వాణిజ్య ఇంక్యూబేషన్లు, ఉద్యోగాల కల్పన, తదితర అంశాల్లో ఇరు రాష్ట్రాలు భాగస్వామ్య సహకారాన్ని అందించు కొనున్నాయి. ఇల్లినాయిస్‌ రాష్ట్రం స్మార్ట్‌ స్టేట్‌ సోల్యూషన్స్‌లో భాగంగా తెలంగాణలో కాలుష్య పర్యవేక్షణ బోర్డును ఏర్పాటు చేయనుంది. విపత్తు, అత్యవసర ఉత్తమ పద్ధతులు, టూల్స్‌ ప్రక్రియలు, డెటా మేనేజిమెంట్‌, డెటా విశ్లేషణలు, ఓపెన్‌ డెటా, ఇంటిలిజెంట్‌ రవాణా వ్యవస్థను ఇరు రాష్ట్రాలు పంచుకుంటాయి. షికాగో పర్యటనలో ఉన్న మంత్రి స్థానకంగా ఉన్న 100 మంది పారిశ్రామికవేత్తలతో సమావేశమయ్యారు. ఈ సందర్భంగా జీఈ హెల్త్‌ కేర్‌, జీఈ ఏవిషయేషన్‌ ప్రతినిధులతోనూ ప్రత్యేకంగా సమావేశమయ్యారు.
మీ స్నేహితులకు రికమెండ్ చెయ్యండి